Gee die grond terug, sê EFFDie Lucas Moripe-stadion vol EFF-ondersteuners op 4 Mei 2014 Foto: EFF, Facebook Die EFF het Woensdag gesê Suid-Afrikaners se grootste erfenis is hul grond en historiese onteiening moet reggestel word. “Sonder grond is mense besoekers in hul land van geboorte,” het Mbuyiseni Quintin Ndlozi, woordvoerder van die Ekonomiese Vryheidsvegters (EFF), in ŉ verklaring gesê. “Sonder grond is alle kultuur en kuns kwesbaar vir uitwissing, ondergang en kan dit tot niet gaan.” Hy het gesê dit is in hierdie lig dat sy party aandring op ŉ gelyke verdeling van grond deur onteiening sonder vergoeding. Die EFF het ook versoek dat Nama, die taal wat tradisioneel deur die Khoi en San gepraat word, as ŉ amptelike taal in Suid-Afrika erken moet word.